A-3311 brukes av kongens nærmeste ansatte i kortesjer, primært en Mercedes V-klasse. Foruten de spesielle kongelige kjennemerkene har de fleste av bilene også sivile kjennetegn. Disse benyttes til og fra offisielle arrangementer når de ikke transporterer kongelige personer. Kong Harald har også benyttet Dronningens limousine A-7 med ordinære Oslo-skilter når han har blitt kjørt til og fra Rikshospitalet.